সিরিজজুড়ে যে লড়াইটা প্রায় একাই করে গেছেন বিরাট কোহলি, সাউদাম্পটনে সেটি এবার করছেন চেতেশ্বর পূজারা। বিনা উইকেটে ১৯ রান নিয়ে টেস্টের দ্বিতীয় দিন শুরু করা ভারত এক পর্যায়ে কোহলি-পূজারার ব্যাটে অনায়াসে লিড নেওয়ার স্বপ্ন দেখলেও তা শেষ পর্যন্ত বড্ড কঠিন হয়ে যায়। গত রাতে এই প্রতিবেদন লেখার সময় পর্যন্ত ইংল্যান্ডের ২৪৬ রানের জবাবে ভারত ৯ উইকেটে করেছে ২৪১ রান। তখনো একা লড়ে যাওয়া পূজারা ব্যাট করছিলেন ১০৬ রানে।